ભલે અમે ક્યારેક ગુસ્સામાં તારી સામે બોલી દઈએ છીએ, કોઈ વાર તારા પર ભડકીને ઊંચા અવાજે બોલી દઈએ છીએ; પણ અમે તને બહુ પ્રેમ કરીએ છીએ. બસ, અમે તારી જેમ વ્યક્ત નથી કરી શકતા. અમારી તોછડાઈથી ક્યારેક તને અપમાન જેવું પણ લાગ્યું હશે. ક્યારેક તું એકલામાં રડી પણ હોઈશ. છતાં તારી અમારા પ્રત્યેની લાગણી, ચિંતા જરાય ઓછાં નથી થયાં. અમે ન જમ્યા હોઈએ કે જરાય બીમાર પડ્યા હોઈએ તો તું ચિંતાતુર થઈ જાય છે અને તારી પોતાની બીમારી ભૂલીને અમારી સેવા કરે છે. તારાં સંતાનો તારી સાથે ગમે એવો વ્યવહાર કરે, પણ તું તો હંમેશાં તેમના માટે એટલી જ પ્રેમાળ રહે છે. તું એવી કેવી રીતે થઈ શકે છે મા? તારું દિલ દુખાડનારાં સંતાનો સામે પણ તને કેમ ક્યારેય ફરિયાદ નથી હોતી? તું વર્લ્ડની બેસ્ટ મૉમ છે. વી લવ યુ સો મચ.